
PROLEGOMENA. 


Diagnosis  morborum,  quamquam  novissimis  temporibus 
magnis  anatomiae  pathologicae  incrementis  multo  faci- 
lior reddita,  et  imprimis  morbis  pectoris  ingeniosissimis 
Laennccii  disquisitionibus  clarissima  lux  affusa  esi, 
tamen  negari  nequit,  diagnosin  morborum  cerebri  tan- 
tis adhuc  tenebris  obrui,  ut  multa  futuris  scrutationi- 
bus sint  derelicta.  Causam  eam  potissimum  esse  arbi- 
tror, quod  diversissimi  cerebri  morbi  eadem  plerumque 
symptomata  praebeant,  itaque  e symptomatibus  certum 
aliquem  morbum  dignoscere,  difficillimum  sit,  quo  fit, 
ut  saepe  aliquid  praesagiamus,  quod  cadaveris  sectione 
prorsus  refellitur.  Etenim  si  primum  signa  respicimus, 
quae  inflammatoriae  cerebri  aut  meningum  affectiones 
praebent,  encephalitis  in  universum  dolore,  deliriis,  con- 
vulsionibus, apathia,  comate,  cognoscitur,  quae  sympto- 
mata plerumque  a meningitide  quoque  non  absunt,  ita 
ut  uterque  morbus  aut  difficillime,  aut  nullo  pacto  di- 
stingui possit;  quod  quidem  therapiae  aut  parum  aut 
nihil  obesse,  laetandum  est. 

Alia  est  ratio  partialis  cerebri  inflammationis,  in  qua 

morbi  locus  e symptomatibus  facilius  cognosceretur  , si 

functiones  singularum  cerebri  partium  magis  essent  no- 
tae, quod  tandem  fore  in  dies  augescentia  anatomiac  et 
physiologiae  incrementa  pollicentur.  Haud  aliter  se  ha- 
bent organici  cerebri  morbi,  qui,  quamquam  medico  ra- 
rius occurrunt,  saepissime  tamen  aut  omnino  non  digno- 
scuntur, aut  propter  symptomatum  similitudinem  ad  apo- 
plexiam referuntur,  quibus  factum  est,  ut  aegri  fatum  non 
effugerent.  — Altera  causa,  quae  inprimis  impedivit,  quo- 
minus veteribus  medicis  morbi  cerebri  innotescerent, 
haud  dubie  in  eo  cernebatur,  quod  cerebrum  mortuorum 
non  dissecabant,  itaque  ne  sani  quidem  cerebri  anato- 
miam,  multo  minus  igitur  pathologicas  ejus  mutationes 
accurate  noverant.  Quamquam  autem  novissimis  tempo- 
ribus anatomica  cerebri  structura  subtilissime  est  inda- 
gata, imo  permultae  pathologicae  affectiones  mutationes- 
que  accuratissime  disquisitac  atque  descriptae,  tamen 
de  harum  mutationum  in  reliquum  organismum  efficacia 
nihil  fere  scimus.  Multi  quidem  scriptores  theorias  pro- 
posuerunt, quas  sectionibus  probatas  postea  invenerunt, 
sed  non  deerant  exempla,  quae  liasce  theorias  prorsus 
everterent.  Ita  Serres  paralysin  extremitatum  inferio- 
rum a morbo  corporis  striati  pendere  contendit;  Andral 
autem  inter  quadraginta  casus  paralyseos  extremitatum 
inferiorum  in  uno  et  viginli  anteriorem  tantum  cerebri 
lobum  et  corpus  striatum  laesum,  in  undeviginti  autem 
lobum  posteriorem  aut  thalamum  nervi  optici  morbosum 
invenit ; e quibus  id  quidem  colligere  licet,  ad  paralysin 
extremitatum  inferiorum  morbo  corporis  striati  opus  non 
esse.  — Tertium  denique  idque  haud  exiguum  momen- 
tum illud  mihi  videtur,  quod  phrenologia  hucusque  a 
viris  sit  tractata  et  etiamnum  plerumque  tractetur,  qui 

vel  pathologiae  atque  physiologiae  omnino  erant  ignari, 
aut  pathologicas  cerebri  affectiones  non  respicientes,  tan- 
tum ad  normalem  ejus  indolem  animum  advertebant. 
Fieri  igitur  non  potuit,  quin  hypotlieses  proferrent  par- 
tim  omni  fundamento  carentes,  partim  ridiculas.  Quodsi 
autem  functionem  alicujus  organi  ejusque  necessitudinem 
cum  reliquo  organismo  accurate  cognoscere  cupimus,  im- 
primis pathologicas  ejus  mutationes  lucem  clariorem  af- 
ferre, id  vero  per  viros  fieri  non  posse,  a quibus  patho- 
logia  et  physiologia  longe  aliena  est,  persuasum  habea- 
mus, necesse  est.  Quid  enim,  ut  Stockes  in  prae- 
lectionibus  de  internorum  morborum  curatione  recte  ad- 
notat,  phrenologia  aliud  est,  quam  physiologia  cerebri, 
quid  ejus  pathologia,  quam  cognitio  ejus  morborum:’ 
Gaudeamus  igitur,  quod  novissimis  temporibus  haec  do- 
ctrina diligentius  coli  coepta  sit,  sperare  enim  possu- 
mus, fore,  ut  studio  virorum  eruditorum  disciplina  cer- 
tis fundamentis  superstruatur,  omnibusque,  quae  hucus- 
que habuit,  ridiculis  liberetur. 

Quodsi  in  hisce  pagellis  materiam  adumbrare  a<l- 
gredior,  de  qua  hucusque  non  multa  scripta  sunt,  non  id 
consilii  me  secutum  esse  fateor,  ut  nova  aut  incognita 
afferam,  sed  sciant  velim  lectores,  hunccc  morbum  obser- 
vandi pluries  in  scholis  clinicis  et  in  nosodochio  medici 
inferioris  munere  mihi  fungenti  occasionem  esse  obla- 
tam. Fa  tantum  repetere  possum,  quae  a viris  doctissi- 
mis jam  prius  divulgata  sunt  eaque  adjicere,  quae  ipse 
observavi.  Mehercle  juveni,  qui  summos  in  medicina 
et  chirurgia  honores  adipisci  cupit,  non  facile  est,  ex 
magno  artis  medicae  ambitu  aptam  eligere  materiam, 
cum  partim  casuum  observandorum  occasio  rarius  ipsi 

contingat,  partirn  pleraeque  materiae  ita  jam  tractatae 

sint,  ut  nihil  fere  ei  supersit,  quam  ut  ex  optimis  seri- 

/ 

ptis  optima  quaeque  compilet.  Ilac  ex  parte,  lector 
benevole,  si  quis  eris,  hoc  meum  opusculum  intuearis 
et  quae  vitiosa  sint,  tironi  ignoscas. 

LIBRI  IN  AUXILIUM  VOCATI. 

Ilost  an,  Untersuchungcn  liber  dic  Ervveicliung  des 
Gehirns;  iibersetzt  von  Fechner.  Leipzig  1824. 
Hess  e,  Ucbcr  die  Erwcicliung  der  Gewebe  und  Organe 
des  menschlichen  Korpers.  Leipzig  1827. 

J.  Abcrcrombie’s  pathologische  und  practische  Unter- 
suchungen  liber  die  Ilrankheiten  des  Gehirns  und 
Riickenmarks ; aus  dem  Englischen  iibersetzt  von 
Gerhard  v.  dem  Busch.  Brcmen  1829. 
Neumann,  Von  den  Krankheitcn  des  Gehirns,  Co- 
blenz  1833. 

Lallem  and,  Recherches  anatomico  - pathologiques  sur 
l’enc6phale  et  ses  dependenccs.  Paris  1820. 

Andral,  Grundriss  der  pathologischen  Anatornie ; iiber- 
setzt  von  Becker.  Leipzig  1829. 

Cruveilhier,  Anatornie  pathologique. 

MORBI  DEFINITIO. 

Enccphalomalacia,  malacosis  cerebri,  ramollissement, 
encephalitis  chronica,  subacuta,  eam  cerebri  mutationem 
vocamus,  qua  partes  ejus  nonnullae  tam  molliore  con- 
sistentia, quam  coloris  mutatione  a norma  recedunt. 
Nomen  morbi  apud  varios  scriptores  varium  invenitur, 
pro  diversa  de  morbi  origine  sententia;  nonnulli  enim 
semper  statu  inflammatorio  eum  effici  contendunt,  et  hanc 

ob  causam  encephalitidem  chronicam,  seu  subacutam  ap- 
pellant. Aliis  vero  autoribus  illud  nomen  parum  placet, 
cum  nullo  modo  constet  hanc  cerebri  mollitiem  sempcr 
ex  chronica  inflammatione  oriri.  Etiamsi  eorum  sententia, 
qui  originem  morbi  ex  chronica  repetunt  inflammatione, 
vera  sit,  quod  quidem  non  videtur,  tamen  hoc  non  suf- 
ficit, ut  isto  nomine  morbus  notetur;  mutationes  enim 
ipsae,  diversis  causis  in  organismo  productae,  imaginem 
morbi,  itaque  morbum  ipsum,  ob  oculos  nostro^  ponunt, 
quare  nomen  malaciae,  quo  pathologica  illa  cerebri  mu- 
tatio definitur,  aptissimum  mihi  videtur. 

Morbus  noster  certo  jam  prioribus  temporibus  ex- 
stitit, et  eapropter  tantum  a veteribus  scriptoribus  non 
commemoratus  esse  videtur,  quod  generatim  parum  ac- 
curatae cadaverum  sectiones  tum  instituebantur.  Ple- 
rumque medici  cum  cum  apoplexia  confudisse  videntur, 
ceterumque  contenti  erant,  si  facfa  sectione  colluviem 
humorum  aquosorum  aut  sanguineorum  in  ventriculis 
inveniebant,  quam  causam  mortis  sufficientem  opinari 
poterant,  nulla  ratione  habita  ipsius  cerebri  structurae. 
Et  revera  haud  facile  est,  hunc  morbum  dignoscere,  cum 
vel  exiguam  tantum  cerebri  partem  occupare  possit,  vel* 
color  partis  morbosae  a reliqua  cerebri  substantia  nihil 
discrepet.  Nihilo  minus  a pluribus  auctoribus  hunc  mor- 
bum commemoratum  reperimus , inter  quos  Boncfns 
apoplexiae  casum  tradit,  in  quo  sectione  facta  cerebrum 
flaccidum  se  reperisse  narrat. 

SYMPTOMATOLOGIA. 

Haud  facile  est,  symptomata  atque  decursum  hujus 
morbi  accurate  describere,  partim  cum  singularia  sym- 

ptomata,  quae  in  nonnullis  casibus  pathognomonica  esse 
putamus,  in  aliis  plane  desint  itaque  diagnosis  difficulter 
eruatur;  partim  autem  certi  fines  stadiorum  stricte  cir- 
cumscribi nequeant,  quo  fit,  ut  hac  de  re  scriptores  ma- 
xime dissentiant.  II  es  se  tres  morbi  periodos  constituit: 
stadium  prodromorum,  initium  atque  incrementum  morbi, 
denique  exitum  morbi.  Quae  divisio  etiamsi  haud  ine- 
pta, tamen  necessaria  non  videtur,  cum  phaenomena  sta- 
dii secundi  per  brevius  aut  longius  temporis  spatium 
persistant,  magis  minusvc  cito  progrediantur,  aut  in  eodem 
fere  statu,  seu  in  incremento  versentur,  quin  paroxysmi 
subinde  intrent;  difficillimum  igitur  est,  certos  inter 
secundum  atque  tertium  stadium  fines  constituere.  In- 
geniosior atque  aptior  mihi  videtur  Ilostani  divisio  in 
duas  periodos,  quam  ego  quoque  sequar. 

STADIUM  PRIMUM. 

Signa  hujus  periodi  tam  obscura  atque  incerta  sunt, 
ut  aut  medicum  observantem  prorsus  fugiant,  aut  certam 
diagnosin  non  admittant.  Constantissimi  horum  prodro- 
morum sunt:  capitis  dolores,  qui  plerumque  vehemen- 
tissimi  et  aegroto  intolerabiles  sunt,  nulli  remedio  cedunt, 
et  raro  uno  loco  circumscribuntur.  Sunt  autem  vel  con- 
tinentes, vel  periodici,  persistunt  per  dies,  hebdomades, 
$ 

menses,  evanescunt  et  brevi  post  revertuntur,  raro  pror- 
sus desunt.  Congestiones  ad  caput  saepe  observantur, 
frequens  vertigo,  scintillationes,  photopsiac,  interdum 
quoque  alienatae  mentis  functiones.  Aegroti  plerumque 
morosi  rerum  externarum  respectum  habent  nullum,  et 
de  quibusdam  rebus  non  eadem  cum  sagacitate  judicare 
possunt,  qua  statu  sano.  Jarnjam  interdum  visus  hebe- 


11 


tudo  accedit,  strabismus,  baryaecia,  imo  kophosis. 
Plerumque  etiam  vires  deficere  solent,  et  motus  corporis 
tardiores  fiunt,  loquela  difficilior,  in  extremitatibus  haud 
raro  formicationes  percipiuntur,  imprimis  in  alterutro 
corporis  latere  magis  quam  in  altero.  Scnsibilitas  partis 
laborantis  plerumque  minuta  est,  interdum  aucta,  ita  ut 
aegrotus  vel  levissimo  tactu  vehementissimos  percipiat 
dolores.  Appetentia  aegri  aut  minuta  est  aut  plane  nor- 
malis, lingua  interdum  obtecta,  nonnunquam  frequens 
nausea  et  vomitus.  Se-  et  excretiones  aut  minutae  aut 
auctae  sunt,  in  multis,  iisque  plurimis  casibus  plane 
normales  exstant.  Ceterum  negari  non  potest,  sympto- 
mata supra  memorata  vel  admodum  exiguum  gradum 
tenere  vel  deficere  posse. 

Qui  status  postquam  per  longius  aut  brevius  tempo- 
ris spatium,  a diebus  aliquot  ad  menses  imo  annos  per- 
duravit, accedit: 

STADIUM  SECUNDUM. 

Aegrotus  subito  usu  artuum  alterutrius  lateris,  ra- 
rius utriusque  privatur,  quod  ipsum  temporis  momentum 
stadium  secundum  a primo  distinguere,  nonnulli  statue- 
runt. Si  stabant,  subito  collabuntur  aegroti,  simul 
utraque  extremitas  unius  lateris  aut  aequabiliter  para- 
lysi corripitur,  aut  superior  gravius  afficitur,  quam  in- 
ferior, et  modo  sensim  sensimque  status  in  pejus  abit. 
Scnsibilitas  in  extremitatibus  resolutis  aut  hebescit,  aut 
adeo  exaltatur,  ut  aegrotus  ne  levissimum  quidem  tactum 
ferat;  in  aliis  vero  casibus  mobilitas  extremitatum  manet, 
dum  scnsibilitas  prorsus  fere  extinguitur.  In  faciei  la- 
tere correpto,  aut  in  opposito,  aegroti  haud  raro  formi- 

cationes  percipiunt,  os  atl  latus  adversum  distorquetur, 
et  lingua  protensa  ad  illud  latus  labitur.  Extremitatum 
contractilitas  aut  minuta  vel  prorsus  sublata  est,  aut 
plane  normalis,  plerumque  aegroti  formicationes  earum 
accusant.  Capitis  dolores  in  hac  periodo  plerumque 
vehementissimi  sunt,  et  si  antea  non  aderant,  certo  in- 
trant; aegroti  manu  locum  dolorificum  accurate  indi- 
care solent.  Deliria  ad  constantia  hujus  morbi  sympto- 
mata non  pertinent,  nam  et  adesse  et  abesse  possunt. 
Plerumque  aeger  ineunte  hac  periodo  stupore  corripi- 
tur, qui  eum  non  raro  brevi  post  relinquit,  ita  ut  hic 
salis  integra  fruatur  conscientia,  quamquam  generatiin 
mentis  functiones  magis  minusve  laesas  esse  constat.  Me- 
moria aegri  est  debilitata  et  difficulter  ad  quaestiones  sae- 
pius repetitas  respondet;  organa  sensuum  magis  minusve 
irritamenta  percipere  nequeunt;  visus  hebes  est,  non 
raro  in  oculo  lateri  paralytico  opposito  hebetior;  pu- 
pillae magnae  sunt,  plerumque  immobiles,  baryaecia  quo- 
que adesse  solet.  Quod  ad  functiones  vegetativas  attinet, 
ne  hae  quidem  bene  peraguntur,  sitis  aucta,  appetentia 
minuta  est,  lingua  obtecta,  dysphagia,  haud  raro  vomi- 
tus. Alvus  aut  retenta,  aut  excretiones  involuntariae, 
eodem  modo  se  habet  urina,  aegroti  inter  mictum  raris- 
sime pressionem  atque  ardorem  percipiunt.  Febris  raro 
adest,  et  si  adest,  encephalomalacia  vix  ejus  causam 
praebet,  verum  alia  mala  cum  illa  complicata;  e contra- 
rio pulsus  tardissimus,  rarissimus,  interdum  intermittens 
reperiri  solet.  In  hoc  statu  malum  per  longius  tempo- 
ris spatium  subsistere  potest,  omnibus  signis  ad  majorem 
gradum  pertingentibus  et  subinde  exacerbationes  offeren- 
tibus. Denique  aegrotus  in  statum  eomatosum  incidit, 

accedunt  subsultus  tendinum,  carphologia,  interdum  deli- 
ria, quae  vero  plerumque  brevi  post  in  stuporem  trans- 
eunt, donec  aegrotus  sub  convulsionibus  aut  verae  apo- 
plexiae signis  obeat. 

De  temporis  spatio,  per  quod  morbus  decurrit,  gc- 
neratim  nihil  certi  afferre  licet,  cum  morbi  initium  ob 
symptomatum  obscuritatem  tenebris  obruatur  quam  raa- 
ximis.  Nec  certo  dirimi  potest  quaestio,  utrum  morbus 
in  acutorum,  an  in  chronicorum  numero  sit  ponendus. 
Abercrombie  exitum  esse  chronicae  encephalitidis  putat 
nec  non  Funk  eum  chronica  cerebri  inflammatione  effici 
existimat.  Quodsi  morbum  ab  eo  temporis  momento 
pro  declarato  habemus,  quo  symptomata  paralytica  ma- 
xima cum  vehementia  apparent,  decursus  plerumque  duo- 
bus aut  tribus  diebus  lethali  exitu  finitur.  Et  revera 
nihil  aliud  superest,  quoniam  in  priori  stadio  sympto- 
mata maxime  obscura  sunt  et  morbus  plerumque  non 
cognoscitur,  quamquam  contendi  nequit  malaciam,  sive 
ex  mechanicis  laesionibus,  sive  ex  aliis  causis  prodeat, 
tam  repente  oriri  et  tam  subitam  mortem  posse  indu- 
cere; quare  mihi  quidem  magis  ad  chronicos  morbos 
i numerandus  videtur. 

AETIOLOGIA. 

A.  Causa  proxima. 

Quod  ad  causam  attinet  proximam  hujus  morbi, 
auctorum  sententiae  tantopere  inter  se  discrepant,  ut 
fere  nullus  cum  altero  consentiat,  quare  non  ineptum 
esse  videtur,  si,  priusquam  meam  ipsius  sententiam 
proponam,  de  ejus  natura  excellentissimorum  scriptorum 
theorias  proferam.  Summa  inter  scriptores  dissensio 


14 


viget,  utrum  morbus  noster  ex  inflammatione  oriatur,  an, 
quoti  alii  dicunt,  sui  generis  sit.  Inter  illos  auctores, 
qui  cncephalomalaciam  ab  inflammatione  pendere  con- 
tendunt, primum  celeberrimum  Lallemand  nominabo, 
qui  in  opere  suo  „recherches  anatomico -pathologiqucs 
sur  Pcncephale  et  ses  dependancesa  summopere  theo- 
riam suam  defendere  studet.  Secundum  ejus  theoriam 
omnes  cerebri  inflammationes  in  encephalomalaciam 
transire  debent,  quod  ex  ejus  decursu,  quem  describit, 

satis  eluceat.  Dividit  enim  cerebri  inflammationem  in 
tres  periodos,  quae  quidem  sunt : 

Premiere  periode : Ramollissement  avee  injection 
vasculaire,  infiltration  ou  epanchement  de  sang. 

Deuxieme  periode:  Ramollissemente  avec  infiltration 
de  pus,  ou  suppuration  comman^ante. 

Troisiemc  periode  : Absces. 

Quam  vero  theoriam  ita  fere  probare  studet: 

1)  si  exempli  causa  post  capitis  laesionem  prima  ce- 
rebri inflammationis  symptomata  sese  ostenderunt  et 
paulo  post  mors  intrat,  sectione  cerebri  facta,  nihil  nisi 
levis  malacosis  cum  sanguinis  infiltratione  invenitur. 

2)  Si  vero  paulo  diutius  cerebri  inflammatio  perse- 
veravit. cerebrum  molle  et  pure  infiltratum  reperimus. 

3)  Denique  si  inflammatio  adeo  lenta  fuit,  ita  ut  ae- 
grotus forsan  per  hebdomades  aut  per  menses  vitam 
egerit,  verum  pus  in  loco  affecto  cernitur. 

Quam  secundum  theoriam  enccphalomalacia  semper 
cum  cerebri  inflammatione  eaque  acuta  conjuncta  esse 
debet,  ita  ut,  ubi  cerebri  inflammatio  aderat,  neque 
mors,  priusquam  certa  inflammationis  symptomata  exsti- 
tcrani,  apparuit,  semper  cerebri  malacosis  reperiatur. 

Porro  dicit,  ex  iis  inflammatoriam  morbi  nostri  naturam 
intelligi  posse,  quod  eadem  symptomata,  quae  inflamma- 
tionem, etiam  encephalomalaciam  jcomitentur  $ exempla 
quoque  in  medium  profert  ab  aliis  scriptoribus  relata, 
in  quibus  morbus  ille  vel  ex  capitis  laesionibus,  vel  ex 
aliis  erat  exortus,  attamen  eadem  sempcr  exstiterant 
symptomata.  Ab  inflammatione  cerebri  acuta  encephalo- 
malaciam pendere,  supra  commemoravi,  atque  revera 
plerisque  in  casibus  Lallem  and  hoc  fieri  contendit, 
quamvis  saepe  ex  inflammatione  chronica  malacosin  pro- 
fluere omnino  non  negat.  Sin  autem  concedamus,  in 
iis,  qui  cerebri  inflammatione  sunt  mortui,  saepissime 
morbum  illum  simul  cum  inflammato  cerebro  esso  re- 
pertum, tamen  non  sequitur,  malacosin  inflammatione  illa 
esso  clfectam,  imo  vero  eodem  jure  contendere  possu- 
mus, malacosin  alio  modo  procreatam,  causam  praebu- 
isse inflammationis.  D einde  etiam  exempla  non  desunt, 
in  quibus  inflammatio  sine  encephalomalacia  est  reperta. 
Aliorum  etiam  inflammationibus  organorum  Lai  1 c m an  d 
theoriam  suam  probare  studet.  Quodsi  enim,  inquit,  in 
alias  telas  inflammatione  acuta  affectas  et  morte  irruente 
ab  ulteriore  decursu  prohibitas  inquirimus,  parenchyma 
earum  sanguine  tinctum  idcoque  colorem  aut  magis 
rubrum  aut  magis  luscum,  telam  autem  ipsam  com- 
pressu facilem  reperimus.  Si  vero  ultra  inflammatio 
est  progressa,  inter  minimas  telarum  istarum  partes, 
quae  adhuc  majorem  accepere  mollitiem,  guttulae  non- 
nullae purulentae,  et  verum  quidem  pus,  quod  digito 
prementi  facile  in  lucem  potest  proferri,  sese  ostendunt. 
I11  stadio  posteriori  infiltratio  illa  purulenta  magis  est 
aucta,  injectiones  sanguineae  ex  toto  fere  evanuere,  et 

merum  pus  apparet.  Secundum  L a 1 1 e m a n d idem  phae- 
nomenon etiam  in  cerebro  cernitur,  sed  ob  propriam 
ejus  structuram  guttulae  illae  purulentae  digito  pre- 
menti perspicuae  reddi  non  possunt. 

Rricheteau  (1)  etiam  enccphalomalaciam  idem 
ac  cerebri  inflammationem  esse,  si  vero  insultus  apo- 
plectici  accedant,  morbum  illum  jam  prius  adfuisse, 

contendit,  quibus  eluceat,  morbum  magis  a chronica, 

\ 

quam  ab  acuta  pendere  inflammatione. 

Abercro  mbic  (2)  enccphalomalaciam  inflamma- 
tione chronica  provocari  dicit,  in  aliis  vero  casibus  mor- 
bosum quendam  arteriarum  statum  illam  efficere  posse 
mutationem,  quare  gangracncscentiac,  ut  ita  dicam,  quam 
etiam  in  aliis  partibus  reperimus,  dissimilis  non  sit. 
Utrumque  vero  morbum  esse  eundem,  quis  est,  qui  non 
dubitet? 

Burdach,  enccphalomalaciam  non  tam  vitio  for- 
mationis, quam  irritatione  quadam  effici,  quae  tanquam 
vera  inflammatio  acuta  aut  chronica,  vel  diathesis  modo 
inflammatoria  appareat,  asserit. 

Alia  vero  theoria  a Recamier  est  apposita,  quae 
cum  nulla  alia  congruit,  et  quamvis  etiam  nobis  per- 
versa videatur  tamen  multis  casibus  comprobatur.  Re- 
camier enim  dicit:  „je  regarde  le  ramollisscment  de  cct 
organe  comme  1’effet  d’une  fievre  nerveuse,  ataxique, 
pernicicuse  ou  maligne,  qui  porte  son  action  sur  le 
systeme  nerveux»  ideoque  morbum  illum  vocat  ramol- 


(1)  Journal  complementaire  du  Dictionnaire  des  Sciences  me' 
dicales.  1818. 

(2)  Untersucliungen  iiher  die  Kranklieiten  des  Gehirns. 

lissement  ou  d<$g£n£ressenec  ataxique,  foyer  ataxique. 
L a 11  e manti  quidem  lianc  sententiam  valde  vituperat, 
casus  vero,  in  quibus  desorganisationes  istae  simul  cum 
febribus  istis  perniciosis  conjunctae  rcperiebantur,  etiamsi 
non  certo  vindicant  theoriam  a Recamier  positam,  ta- 
men non  refutant.  Saepius  quidem  malacosis  cerebri 
in  febribus  illis  est  observata , quamvis  negare  nequimus 
permultis  in  casibus  febres  illas  sine  cerebri  malacosi, 
deinde  etiam  encephalomalaciam  sine  istis  febribus  ex- 
stitisse eamque  ob  rem  illius  sententiam  probari  non  posse. 

Rost  an,  plilogisticam  morbi  naturam  demonstratu- 
rus, symptomata  ejus  cum  iis,  quae  inflammatio  offert, 
comparat.  Inflammatio,  inquit,  rubore,  tumore,  tempe- 
ratura aucta  et  dolore  sese  manifestat,  quae  symptomata 
revera  in  encephalomalacia  quoque  reperiuntur.  Rubo- 
rem quidem  saepissime  in  partibus  emollitis  inveniri, 
nec  nisi  e phlogosi  oriri  posse  dicit.  Tamen  unde  oria- 
tur rubor,  si  respicimus,  eo  nimirum,  quod  vasa  mi- 
nima sanguine  implentur,  deinde  si  porro  idem  con- 
gestione effici  posse  meditamur:  jam  hoc  symptoma 
plilogisticam  emollitionis  naturam  non  satis  probare  vi- 
demus, praesertim  quum  non  raro  morbi  casus  observen- 
tur, in  quibus  rubor  plane  deficit,  nec  nisi  in  circuitu 
partium  emollitarum  invenitur;  e quibus  concludere  pos- 
sumus, illum  non  causam,  sed  sequelam  emollitionis 
esse,  nam  alias  quoque  desorganisationes  in  circuitu 
phlogosui  excitare  saepe  videmus. * Ad  tumorem  quod 
attinet,  Rostan  putat,  gyros  cerebri  non  raro  inflatos 
esse  atque  pressione  inde  orta  symptomata  comatosa 
explicare  studet.  Negari  quidem  nequit,  gyros  cerebri 
'saepius  condensatos  veperiri,  neque  signa  comatosa  raro 

observari;  tamen  casus  non  defuere,  in  quibus,  quam- 
vis omnia  status  comatosi  signa  aderant,  sectione  cada- 
veris nullum  condensationis  cerebri  vestigium  reperic- 
batur.  Temperaturam  in  encepbaloinalacia  auctam  esse, 
Rosta  n quidem  ex  statu  febrili,  qui  nonnunquam  acce- 
dit, ratiocinatur,  sed,  ut  jam  diximus,  febris  non  scmper 
morbum  nostrum  comitatur,  aut  non  nisi  stadio  nltimo 
supervenit.  Dolor  denique,  quem  revera  constantissi- 
nnim  encephalomalaciae  symptoma  esse  confitendum  est, 
minime  phlogisticam  morbi  naturam  probare  videtur, 
quam  saepe  enim  dolorem  sine  inflammatione  observa- 
mus? dolor  capitis  nonne  in  multis  aliis  morbis  occur- 
rit, qui,  ut  inflammationes  sint,  multum  abest. 

R o st  an  demonstrare  conatur,  inflammatoriam  morbi 
indolem  explicari  posse;  ipse  enim  dicit,  omnes  illas, 
quae  phlogisticae  naturae  faveant  causas ' aliquid  dubii 
quidem  relinquere,  sed  multis  in  casibus  emollitionem 
phlogosi  effici  contendit ; interea  vero  maximum  momen- 
tum in  vitiis  fabricae  arteriosi  systematis  ponit,  praeci- 
pue in  arteriarum  ossificatione,  quare  gangraenae  senilis 
origini  similem  ortum  encephalomalacia  habere  ei  vi- 
detur. 

Alia,  quam  in  medium  protulit  Hopfengartncr, 
sententia  nullo  modo  rejicienda  est;  censet  enim  morbum 
ex  vegetationis  topica  abolitione  oriri  et  quidem  sine 
aucta  viciniae  actione,  ita  ut  demum  morbi  productum 
velut  reagens  clicmicum  in  partes  proximas  agat  ac 
revera  isto  modo  intelligi  potest,  unde  rubor  ille  in 
circuitu  oriatur. 

Jam  meam  de  morbi  natura  sententiam  prolaturus, 
ingenue  confiteor  eam  non  minus  hypotheticam  esse  re- 

liquis,  neque  ab  omni  parte  certis  argumentis  firmatam. 

Mihi  enim  enccphalomalacia  organicum  vitium  esse  vi- 
detur, quod,  ut  multi  alii  morbi  cerebri  organici,  ignota 
adhuc  ratione  gignitur  et,  quemadmodum  v.  c.  noma  in- 
fantum,  a peculiari  quadam  desorganisatione  pendet; 
tamen  nullo  modo  negaverim,  affectiones  phlogisticas 
nonnunquam  causam  praebere  occasionalem. 

B.  CAUSAE  REMOTAE. 

a.  praedisponentes. 

Plurimi  scriptores  morbum  in  hominibus  aetate 
provectioribus,  rarissime  tantum  in  juvenili,  sese  obser- 
vasse dicunt,  qua  de  causa  diathesin  ad  emollitionem 
huic  aetati  peculiarem  tribuunt;  sic  Rostan  enarrat, 
liuncce  morbum  semel  tantum  inter  tot  exempla  sibi 
occurrisse  in  homine  nondum  viginti  annos  nato.  Etsi 
negare  non  possumus,  dispositionem  ad  hunc  morbum 
exoriri  ex  vi  vitali  aetate  provectiore  per  se  diminuta, 
ipsumque  morbum  praesertim  aliis  conditionibus  mor- 
bosis hac  aetate  vigentibus,  uti  cerebri  arteriarum  ossi- 
ficatione, saepius  procreari,  tamen  soli  huic  aetati  esse 
peculiarem  contendere  non  licet.  Morbus  si  occurrit  in 
hominibus  aetate  provectioribus,  et  si,  ut  saepissime 
evenit,  cerebri  ossificatione  arteriarum  producitur,  nihil 
aliud  forsan  est,  quam  gangraena  senilis,  simili  modo 
procreata,  quae  in  extremitatibus  inferioribus  haud  raro 
observatur.  Morbum  autem  ex  sola  arteriarum  ossifica- 
tione oriri,  uti  nonnulli  contendunt,  cum  sectionibus 
cadaverum  non  congruit,  iuvenilis  aetas,  quae  maxime 
ad  morbos  cerebri  propensa  apparet , etiam  quod  cere- 
brum hoc  tempore  per  se  multo  mollioris  est  consisten- 

tiac,  magnam  certe  ad  hunc  inorhum  praebet  disposi- 
tionem. Sic  aetate  infantili  inflammatio  cerebri,  hydro- 
cephalus  et  acutus  et  chronicus,  haud  raro  occurrunt, 
in  quibus  morbis  modo  allatis  W illis  et  alii  pluries 
cerebrum  emollitum  invenerunt.  Si  comparemus  cere- 
bri emollitionem  cum  ea,  quae  in  aliis  occurrit  organis 
et  cum  causis  eam  efficientibus,  hic  quoque  universalem 
cachexiam  pro  momento  ad  cerebri  emollitionem  dispo- 
nente gravissimo  habendam  equidem  censeo  et  revera, 
hanc  opinionem  esse  veram,  persuadere  nobis  debemus; 
metientes  enim  numerum  hoc  morbo  peremtorum,  ho- 
mines infimi  ordinis  et  pauperrimae  sortis  fere  semper 
eo  corripi  videbimus. 

b.  causae  occasio  n ales. 

Quod  ad  causas  occasionales,  primo  quidem  omnes 
laesiones  mechanicae  cujusvis  generis,  ct  capitis  et  ce- 
rebri ipsius,  iis  ad  numerandae  sunt,  deinde  contusiones 
vel  plagis,  vel  ictibus  vel  lapsu  aliquo  illatae,  quae 
chronicam  magis  efficiunt  cerebri  inflammationem  et  per 
hanc  morbum  provocant.  Praeterea  aliae  injuriae,  plas- 
ticitatem  organismi  ergo  etiam  cerebri  debilitantes, 
uti  frequens  et  immodicus  spirituosorum  usus,  prava 
nutrimenta,  affectiones  animi  deprimentes,  quas  quidem 
Rost  an  maximam  et  frequentissimam  habet  causam;  de- 
nique etiam  tempestas,  et  nimis  calida  ct  nimis  frigida, 
causam  praebere  possunt  occasionalem. 

MUTATIO  CEREBRI  PATHOLOGICA. 

Quod  attinet  ad  mutationem  cerebri  pathologicam, 
duo  praecipue  momenta  sunt  respicienda:  consistentia 
cerebri  ct  color.  Consistcntiae  gradum  accuratius  deter- 

minare  difficillimum  est,  cum  saepius  a statu  cerebri 
normali  paululum  tantum  recedat.  In  minimo  cmolli- 
tionis  gradu  cerebri  consistentia  a normali  proxime  abest, 
praeterea  cerebrum  solitum  praebet  colorem,  quibus 
rebus  diagnosis  redditur  ardua,  qui  quidem  status  sae- 
pius ita  existere  potest,  ut  nec  durante  vita  perspicua 
videamus  symptomata,  nec  post  mortem  cadavere  secto 
oculis  anomaliam  percipiamus.  Mollities  autem  ab  hoc  in- 
fimo gradu  evehi  potest  ad  consistentiam  liquoris  pultacei, 
ita  ut  mox  gelatinae,  aut  butyro,  aut  puri  similis  appareat 
substantia.  In  gradu  provectiore  forma  plane  evanescit, 
partibus  emollitis  externis,  gyri  disparent  et  pars  emol- 
lita collabitur;  haud  raro  tum  grisea  substantia  et  al- 
bida in  unam  fere  massam  coeunt.  In  gradu  supremo 
partes  singulares  plane  evanescunt.  Raro  (Lallem  and 
nonnulla  profert  exempla)  cmollitio  conjuncta  est  cum 
odore  foetido,  quem  autem  suppuratio  simul  existens 
procreat.  Interdum  in  massa  emollita  extravasata  inve- 
niuntur sanguinea,  aut  infiltrationes  purulentae,  aut  alii 
cerebri  status  morbosi. 

Aliud  signum  maximi  momenti  praebent  variae  co- 
loris mutationes  partium  emollitarum.  Gencratim  duao 
tantum  coloris  species  statuendae  sunt,  quarum  utraque 
varias  praebet  modificationes.  Hae  duae  species  prima- 
riae sunt  albicans  et  rubra,  quarum  alterutra  majore 
tantum  aut  minore  copia  sanguinis  infiltrati  procreatur. 
Primae  speciei  praecipue  adnumereutur  oportet  color 
albus  a normali  nullo  modo  diversus,  deinde  color  ma- 
gis .4brdidus,  albidus,  lacti  similis.  Ilae  diversae  modi- 
ficationes praesertim  in  substantia  medullari  occurrunt, 
quarum  de  natura  ct  genesi,  uti  de  cmollitionis  natura, 


n 


auctores  valde  dissentiunt.  Alias  coloris  albi  modifica- 
tiones et  color  flavidus  per  varios  gradus,  et  color  viri- 
dis, sistunt.  Color  c viridi  flavus  secundum  R ostan  ibi 
praecipue  invenitur,  ubi  cmollitio  oritur  ex  apoplexia 
inveterata,  Lallem  and  cum  infiltratione  purulenta  effici 
contendit. 

Porro  color  partium  emollitarum  modo  rubicundus 
aut  ruber,  modo  fuscus  aut  e nigro  fuscus,  modo  nigri- 
cans esse  potest.  Haec  species  praecipue  in  substantia 
occurrit  cinerea,  quae,  cum  plura  contineat  vasa  san- 
guifera,  opplctione  vasorum  capillarium  et  sanguinis  ex- 
travasatione ejusdemque  in  partes  emollitas  infiltratione 
tales  coloris  modificationes  adsciscere  potest. 

Quod  attinet  ad  morbi  sedem,  teste  experientia  in 
omnibus  cerebri  partibus  malacia  reperitur,  praecipue 
autem  in  thalamis  nervorum  opticorum,  in  corporibus 
striatis  et  in  cerebello,  ita  quidem,  ut  in  dextro  hemi- 
sphaerio saepius  observetur,  quam  in  sinistro. 

DIAGNOSIS. 

Propter  symptomatum  inconstantiam  et  quod  eadem 
etiam  in  aliis  morbis  observantur  diagnosin  encephalo- 
malaciae  certam  ennstituere  maxime  arduum  est.  Certa 
quaedam  symptomata  morbo  nostro  propria  esse  dicun- 
tur, attamen  experientia  nullum  tale  existere  docuit. 
Cephalaea  quidem,  quae  in  uno  loco  defixa  esse  et 
quam  aegrotus  ipse  accuratissime  designaro  posse  dici- 
tur, non  minus  signum  est  incertum,  quam  deliria, 
coma,  affectiones  paralyticae  artuumque  contractiones. 
Quamvis  igitur  experientia  sat  longa  et  ampla  aptum 
aliquem  reddere  potest,  ut  saepius  morbum  cognoscat, 


tamen  Ro sta n nimis  audax  videtur,  contendens,  se  lon- 
gaeva experientia  edoctum  nunquam  non  morbum  huncce 
dignoscere,  quum  alii  viri  doctrina  et  experientia  emi- 
nentes certam  diagnosin  constituere  fere  non  audeant. 
Rost  an,  se  nullum  quidem  ait  symptoma  habere,  quo 
solo  morbus  excellat,  sed  eximia  casuum  observatorum 
copia  morbi  imaginem  tam  promptam  sibi  esse,  ut  sem- 
per  cum  cognoscat.  Sed  quis  est,  cui  non  dubitatio 
quaedam  in  mentem  veniat? 

Ex  serie  eorum,  quibuscum  enceplialomalacia  con- 
fundi poterit  morborum  primum  hic  allero  apoplexiam. 
Ut  solet,  etiam  apoplexiam  prodromi  antecedunt,  qui  cir- 
cuitum sanguinis  turbatum  probant.  Apparet  enim  ce- 
phalaea, vertigo,  gravitatis  in  cranio  sensus,  susurrus 
aurium,  vehemens  arteriarum  pulsatio.  Insultus  apoplec- 
ticus  si  summum  assecutus  est  fastigium,  aegri  subito 
prostrati  et  conscientia  plane  privati  fere  universa  para- 
lysi afficiuntur.  Facies  rubet,  respiratio  alta  et  sterto- 
rosa,  pulsus  plenus,  plerumque  retardatus;  nec  convul- 
siones et  musculorum  contractiones  deficiunt.  Ilac  vero 
conditione  non  diu  aeger  detinetur,  aut  enim  celerrime 
in  convalescentiam  transit,  aut  brevi  post  moritur.  Con- 
tra enceplialomalacia  fere  nunquam  tam  rapide  decurrit, 
ac  symptomatibus  tot  et  tam  generalibus  stipatur;  pul- 
sus enim  plerumque  est  normalis,  nec  convalescentia  aut 
mors  tam  subito  sequitur.  — Difficilior  est  diagnosis, 
si  medium  gradum  apoplexia  tenet;  subito  quidem  in- 
trat, symptomata  rapide  ad  summum  gradum  evehuntur, 
et  si  protrahitur  morbus,  sensim  sensimque  symptomata 
deminuuntur,  augentur  vero  instante  morte.  Coma  ple-' 
rumque  sub  finem  malaciae  accedit,  in  apoplexia  cerebri 

primum  signum  est;  in  hac  symptomata  decrescunt,  cre- 
scunt in  illa.  — Apoplexiam  leviorem  ab  emollitione 
dignoscere  facillimum  est;  quamvis  enim  etiam  in  illa 
singulorum  organorum  paralysis  appareat,  tamen  plerum- 
que post  paucos  dies  in  pristinum  statum  aegri  resti- 
tuuntur, id  quod  in  emollitione  nunquam  contingit. 

Ab  arachnitidc  malacia  differt  eo,  quod  illa  fere 
sempfer  symptomatibus  febrilibus  stipatur;  praeterea 
etiam  in  illa  aut  plane  deficiunt  prodromi,  aut  tales 
sunt,  ut  cum  cmollitionis  prodromis  confundi  plane  ne- 
queant. 

v — 

Encephalomalacia,  quia  saepissime  in  mentis  morbis 
obvenit,  gravissimi  momenti  mihi  videtur.  In  universum 
quidem  in  omnibus  fere  cmollitionis  casibus  mentis  fuiir 
ctiones  non  valde  sunt  debilitatae,  certe  non  pro  cetero- 
rum symptomatum  vehementia;  contra,  ut  diximus,  eo- 
rum, qui  morbis  mentis  perierunt,  sectiones  non  raro 
luculenti»  cmollitionis  signa  ostenderunt.  Ex  quibus  sane 
dubium  oriatur  necesse  est,  utrum  malacia  cerebri  causa 
fuerit  mentis  morbi,  an  affectus  psychici  sequela.  Tamen 
cogitanti  primum,  quam  diu  mentis  morbi  persistant, 
deinde,  quam  levis  cmollitionis  gradus  debent  esse,  qui 
citra  vitae  periculum  tam  longum  per  tempus  trahatur, 
porro,  emollitioncm  majoris  ambitus  talem  mentis  pertur- 
bationem procreare,  vitam  autem  non  statim  exstinguere 
debere,  haec  omnia  cogitanti,  inquam,  revera  patebit, 
emollitionem  affectibus  psychicis  effici. 

Organicorum  denique  cerebri  morborum,  ex  quibus 
prae  ceteris  carcinoma  cerebri,  excrescentias  tunicarum 
fungosas,  hydatides,  tubercula  commemoro,  certum  dia- 
gnosticum momentum  existere,  vix  crediderim.  — 

PROGNOSIS. 

Exitus  morbi,  qui,  ut  supra  retulimus,  semper  mor- 
tem infert,  satis  certam  indicat  prognosin.  Quamvis  non- 
nulli, ut  Rostan  et  Lallcmand,  interdum  encephalo- 
malaciam  in  integrum  se  restituisse  opinati  sunt,  dubium 
tamen  est,  num  vera  haec  encephalomalacia  fuerit,  quare 
secundum  omnium  scriptorum  sententiam  prognosis  ab- 
solute mala,  imo  pessima  fere  semper  auguranda  est. 

CURATIO. 

Ratione  habita  prognosis,  quam  promulgavimus,  cu- 
ratio palliativa  tantum  instituenda  est,  quam  partim  diae- 
teticis partim  pharmaceuticis  auxiliis  exsequi  debemus. 
Quod  ad  diaetam  attinet,  aegrotus  omnes  cibos  atque 
potus  irritantes  et  spirituosos  vitet,  et  modo  vegetabili- 
bus, pomis  maturis  aut  coctis,  carne  eupepta,  vescatur. 
Porro  omnes  corporis  et  animi  affectus  caveat,  mentem 
non  nimis  exerceat,  neque  ira  neque  gaudio  nimio  se 
commoveri  patiatur.  Quod  ad  pharmaceuticam  medelam, 
quam  maxime  sanguinis  affluxum  ad  cerebrum  prohibere 
studeamus,  ideoque  sanguinis  detractiones  periodicas 
partim  hirudinibus  ad  caput  applicatis,  partim  vena  in- 
cisa, instituamus.  Eodem  consilio  fomentationes  frigidae 
ad  caput  subinde  adhibeantur,  et  alvi  excretiones  laxan- 
tibus mitioribus  provocentur.  Ad  augendam  derivatio- 
nem setaceum  in  cervice  haud  inepte  collocari  videtur. 
Spasmi  vehementiores  si  adsunt , narcoticis  frigidis  de- 
mulceantur. 

J.  K.  triginta  octo  annos  natus,  semper  optima 
gavisus  valetudine,  octo  diebus  ante  quam  ad  nosocomium 
deferebatur,  subito  vomitUritionibus,  quas  mox  sequebatur 
vomitus,  correptus  est.  Haud  multo  post  etiam  cephalaea, 
vertigo,  scintillatio  intrabant,  quae  vero  mox  evanuere,  ita 
ut  aegrotus  muneribus  suis  fungi  posset.  Paucis  autem 
diebus  post  illa  symptomata  iterum,  et  majore  quidem 
cum  vehementia  irruebant;  aegrotus  subito  collapsus 
mente  privabatur,  deinde  mente  recuperata  extremitates 
sinistras  movere  non  potuit.  Aegroti  hanc  ob  rem  in 
nococomium  recepti  status  erat  hic: 

Sensorium  erat  liberum,  rerum  praeteritarum  aegro- 
tus optime  meminit,  et  interrogatus  apte  respondit;  fa- 
cies rubescens,  pupilla  oculi  dextri  contracta  atque  vi- 
dendi facultas  valde  debilitata,  pupilla  sinistra  normalis 
erat.  Auditus  in  latere  dextro  fere  nullus,  in  sinistro 
vero  normalis  fuit.  In  dextro  faciei  latere  aegrotus  fri- 
goris et  praecipue  in  interiore  ejus  parte  formicationis 
sensum  accusabat.  Os  distortum  haud  facile  aperiri  po- 
terat, lingua  muco  albido  obtecta,  sapor  non  alienatus, 
alvi  et  urinae  cxcrctiones  normales.  Paralysis  utramquo 
extremitatem  sinistram  corripuerat,  et  in  utraque  frigo- 
ris et  formicationis  sensus  locum  habuit.  Aegrotus  nil 
nisi  levem  capitis  dolorem  in  parte  frontali  conquestus  est. 

Postero  dic  aegrotus  extremitatem  inferiorem  sini- 
stram paululum  movere  potuit;  quod  ad  reliqua,  status 
idem  fuit. 

Tertio  die  status  idem,  quarto  autem  majorem  capi- 
tis dolorem  percepit,  facies  magis  rubuit,  conscientia  ad- 

modum  fuit  turbata,  deliria,  convulsiones  accesserunt  et 
horis  aliquot  elapsis  aegrotus  obiit. 

SECTIO  CADAVERIS. 

Cerebri  membranae,  nec  non  cerebrum  ipsum,  vasis 
sanguiferis  valde  erant  refertae,  at  vero  externae  cerebri 
partes  nil  abnorme  praebebant.  Superioribus  cerebri 
partibus  ablatis,  cmollitio  in  corpore  striato  atque  tha- 
lamo nervi  optici  dextro  est  reperta,  quae  non  solum 
ad  pontem , sed  quoque  ad  lobulum  cerebelli  dextrum 
patebat,  in  quo  etiam  sanguinis  extravasatio  exigua  ap- 
parebat. Color  partium  emollitarum  e flavido  rubescens, 
praecipue  in  cerebello,  conspiciebatur.  Reliquae  cere- 
bri partes  integrae,  neque  in  aliis  organis  anomali  quid- 
quam deprehendebatur. 

VITA. 


Ego  Fridericus  Guilelmus  Robe r tus 
Geisler,  Pasevalciae  natus  annoMDCCCXIV, 
die  nono  mensis  Augusti,  patre  Fr  id  er  ico, 
medico,  matre  Friderica  e gente  Meisner, 
quibus  adhuc  vivis  intimo  ex  animo  gaudeo, 
evangelicae  confessioni  sum  addictus.  Primis 
literarum  elementis  imbutus  quinque  per  annos 
Berolini  gymnasium  regium  Joachimicum,  quod 
Directore  Cei.  Meinecke  floret,  frequentavi. 
Deinde  per  annum  ad  gymnasium  Friderico- 
W erderanum , quod  Directore  Cei.  R i b b e c k 
floret,  me  contuli,  ibique  testimonium  maturita- 
tisobtinui.  Q,uo  instructus  anno  MDCCCXXXSII 
inter  cives  Instituti  medico  - chirurgici  Fride- 

rioo  - Guilelmiani  receptus  per  quadriennium 

hisce  interfui  lectionibus: 

Cei.  Wolff  de  liodegetice,  logice  et  psy- 
chologia,  111.  Link  de  historia  naturali,  bota- 
nice  et  methodologia  med.,  111.  Licbtenstein 
de  zoologia,  Cei.  Turte  de  physice,  chemia 
et  pharmacia,  111.  Schleinm  de  osteologia, 
syndesinologia  et  splanchnologia,  111.  Mueller 
de  anatomia  universali,  de  anatomia  organo- 

rum  sensuum , de  anatomia  comparata  et  de 
physiologia.  In  arte  cadavera  rite  secandi  111. 
Mueller  et  Ili.  Schleinm  duces  mihi  fuere. 
Praeterea  audivi:  111.  Fr.  Ilufeland  de  pa- 
thologia  generali,  semioiice  et  therapia  tam 
generali  quam  speciali,  Cei.  Eck  de  physio- 
logia, 111.  Horn  de  pathologia  speciali,  de 
morbis  syphiliticis  et  psychicis,  III.  Osann 
de  materia  medica,  de  fontibus  medicatis  et 
de  auxilio  in  repentinis  vitae  periculis  prae- 
stando, Cei.  C as  per  de  arte  formulas  me- 
dicas concinnandi  et  de  medicina  forensi,  Cei. 

It  luge  de  arte  fascias  rite  imponendi,  de  os- 


sibus  fractis  et  luxatis,  de  chirurgia  generali, 
de  arte  obstetricia,  de  akiurgia,  Ili.  Jueng- 
ken  de  akiurgia,  de  chirurgia  speciali  et  de 
ophthalmiatrice , 111.  Ile ck er  de  Celsi  libris  et 
de  Burserii  institutionibus,  Cei.  Froriep  de 
anatomia  chirurgica.  Exercitationibus  clinicis 
medicis,  chirurgicis,  obstetriciis,  ophthalmia- 
tricis,  medico -forensibus  interfui  III.  et  Cei. 
Virorum  Bartels,  Wolff  jun.,  T r u e s t e d t, 
Rust,  de  Craefe,  Ii  luge,  Juengken, 
W agner. 

Denique  praelectiones  ad  medicinam  ve- 
terinariam spectantes  adii:  de  anatomia  anima- 
lium domesticorum  Ccl.  Gurlt;  de  morbis 
epizooticis  et  de  zoodiaeta  Cei.  Recklebeu; 
de  equi  lineamentis  externis  Beat.  Nau- 
mann;  de  equi  morborum  curatione  institu- 
tiones clinicas  praeceptore  Cei.  Ilertwig  fre- 
quentavi. 

Quibus  omnibus  viris  maximas  habeo 
gratias. 

Quadriennio  studiorum  elapso,  medici 


inferioris  in  nosocomio  Caritatis  munere  fun- 
ctus sum  atque  fungor. 

Jam  vero  tentaminibus  tam  philosophico 
quam  medico  nec  non  examine  rigoroso  coram 
gratioso  medicorum  ordine  rite  superatis,  dis- 
sertatione thesibusque  publice  defensis,  spero, 
fore  ut  summi  in  medicina  et  chirurgia  hono- 
res in  me  conferantur. 

THESES.- 


1.  Nullum  cxistit  remedium  specificum. 

2.  Post  amputationem  prima  intentio  semper 
est  experienda. 

n3.  Post  omnes  graviores  operationes  ophthal- 
miatricas  sanguinis  detractiones  statiin 
sunt  instituendae. 

4.  Paralysis  pulmonum  ex  cerebro,  non  ex 
pulmonibus  repetenda. 

5.  Venaesectiones  in  Cholera  nocent. 

